Pietari II (Venäjä)

Pietari II (23. lokakuuta (J: 12. joulukuuta) 1715 – 29. tammikuuta (J: 18. tammikuuta) 1730) oli Venäjän keisari vuosina 1727–1730. 

Pietarin isä oli Pietari Suuren poika ja kruununperillinen Aleksei Petrovitš. Pietari Suuri tuomitsi Aleksein kuolemaan pikku-Pietarin ollessa vain kolmevuotias. Pietari II nousi valtaistuimelle ollessaan vasta 12-vuotias. Tuolloin hän myös vapautti isoäitinsä, Pietari Suuren ensimmäisen vaimon, Jevdokian vankeudesta Pähkinälinnasta. 

Pietari II hallitsi Venäjää vain kolmen vuoden ajan; koskaan häntä ei kuitenkaan kruunattu keisariksi. Hänelle oli järjestetty jo avioliitto ja hänen kihlattunsa oli Katariina Dolgorukova, joka oli hänen oppi-isänsä Vasili Lukitš Dolgorukovin veljentytär, mutta hän sairastui isorokkoon ja kuoli kaavailtuna hääpäivänä vain 14 vuoden ikäisenä. Hänen hautansa on Arkkienkelin katedraalissa Moskovassa.

Lähteet

Aiheesta muualla 
 Russiapedia: Peter II 
 nndb: Tsar Peter II 

Venäjän keisarit
Romanov-suku
Vuonna 1715 syntyneet
Vuonna 1730 kuolleet